ฐานะการเงินและผลการดำเนินงาน

13. ข้อมูลทางการเงินที่สำคัญ

[]

[]

[]

[]

[]

[]

[]

[]

14. การวิเคราะห์และคำอธิบายของฝ่ายจัดการ

งบการเงิน

ผู้สอบบัญชีและนโยบายการบัญชีที่สำคัญ

สำนักงานผู้สอบบัญชี : บริษัท สอบบัญชี ดี ไอ เอ อินเตอร์เนชั่นแนล จำกัด

ชื่อผู้สอบบัญชี นายวิสุทธิ์ เพชรพาณิชกุล  ผู้สอบบัญชีรับอนุญาต เลขที่ 7309

สรุปรายงานการสอบบัญชีของผู้สอบบัญชี

งบการเงินปี 2556

ผู้สอบบัญชีได้เสนอรายงานการตรวจสอบงบการเงินแบบไม่มีเงื่อนไข
โดยระบุว่างบการเงินรวมของบริษัท คริสเตียนีและนีลเส็น (ไทย) จำกัด (มหาชน) บริษัทย่อย
และกิจการที่ควบคุมร่วมกัน และงบการเงินเฉพาะกิจการได้แสดงฐานะการเงิน ณ วันที่ 31
ธันวาคม พ.ศ. 2556 ผลการดำเนินงานรวมและกระแสเงินสดรวมสำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

การเปลี่ยนแปลงนโยบายการบัญชี

ภาพรวม

เนื่องจากในระหว่างปี 2556
บริษัทฯและบริษัทย่อยได้เปลี่ยนแปลงนโยบายการบัญชีเนื่องจากการนำมาตรฐานการบัญชีฉบับที่ 12
เรื่อง ภาษีเงินได้มาถือปฏิบัติ (หมายเหตุประกอบงบการเงินข้อ 6)
ผลสะสมของการเปลี่ยนแปลงนโยบายการบัญชีดังกล่าวได้แสดงเป็นรายการแยกต่างหากในงบแสดงการเปลี่ยนแปลงส่วนของผู้ถือหุ้นรวมและเฉพาะกิจการ

การเปลี่ยนแปลงนโยบายการบัญชีดังกล่าวมีผลกระทบทำให้สินทรัพย์ภาษีเงินได้รอการตัดบัญชีและกำไรสะสมที่ยังไม่ได้จัดสรรเพิ่มขึ้นในงบแสดงฐานะการเงินและค่าใช้จ่ายภาษีเงินได้ลดลงในงบกำไรขาดทุนเบ็ดเสร็จ
ดังนี้

  ------------------------------------- ------------- ---------- ---------- -------------------- ---------- ----------
                                        (หน่วย:                                                              
                                        ล้านบาท)                                                             

                                        งบการเงินรวม                         งบการเงินเฉพาะกิจการ              

                                        ณ วันที่ 31      ณ วันที่ 31   ณ วันที่ 1    ณ วันที่ 31 ธันวาคม      ณ วันที่ 31   ณ วันที่ 1
                                        ธันวาคม        ธันวาคม     มกราคม     พ.ศ.2556             ธันวาคม     มกราคม
                                        พ.ศ.2556      พ.ศ.2555   พ.ศ.2555                        พ.ศ.2555   พ.ศ.2555

  งบแสดงฐานะการเงิน                                                                                          

  สินทรัพย์                                                                                                    

  สินทรัพย์ภาษีเงินได้รอการตัดบัญชีเพิ่มขึ้น(ลดลง)   135           129        114        133                  127        114

  หนี้สิน                                                                                                      

  หนี้สินภาษีเงินได้รอการตัดบัญชีเพิ่มขึ้น(ลดลง)     (13)          (13)       (10)       (13)                 (11)       (10)

  สุทธิ                                   122           116        104        120                  116        104

  ส่วนของผู้ถือหุ้น                                                                                               

  องค์ประกอบอื่นของส่วนของผู้ถือหุ้น(ลดลง)       (7.1)         (0.3)      (0.4)      (7.1)                (0.3)      (0.4)

  กำไรสะสมที่ยังไม่ได้จัดสรรเพิ่มขึ้น(ลดลง)       130           116        105        127                  116        105
  ------------------------------------- ------------- ---------- ---------- -------------------- ---------- ----------

(หน่วย: ล้านบาท)

+--------------------------+-----------+---------+----------+---------+
|                          | งบ        |         | งบ       |         |
|                          | การเงินรวม |         | การเงินเฉ |         |
|                          |           |         | พาะกิจการ |         |
+--------------------------+-----------+---------+----------+---------+
|                          | พ.ศ. 2556 | พ.ศ.    | พ.ศ.     | พ.ศ.    |
|                          |           | 2555    | 2556     | 2555    |
+--------------------------+-----------+---------+----------+---------+
| งบกำไรขาดทุนเบ็ดเสร็จ       |           |         |          |         |
+--------------------------+-----------+---------+----------+---------+
| กำไรหรือขาดทุน:            | 13        | 10      | 11       | 9       |
|                          |           |         |          |         |
| ค่า                       |           |         |          |         |
| ใช้จ่ายภาษีเงินได้ลดลง(เพิ่มขึ้น) |           |         |          |         |
+--------------------------+-----------+---------+----------+---------+
| กำไรส่ว                   | 13        | 10      | 11       | 9       |
| นที่เป็นของผู้ถือหุ้นเพิ่มขึ้น(ลดลง) |           |         |          |         |
+--------------------------+-----------+---------+----------+---------+
| กำไร(ขาดทุน)เบ็ดเสร็จอื่น     | (7)       | 2       | (7)      | 2       |
+--------------------------+-----------+---------+----------+---------+
| กำไรต่อหุ้นขั้นพื้นฐานเพิ่มขึ้น     | 0.0131    | 0.0095  | 0.0112   | 0.0093  |
| (บาท)                    |           |         |          |         |
+--------------------------+-----------+---------+----------+---------+

งบการเงินปี 2555

ผู้สอบบัญชีได้เสนอรายงานการตรวจสอบงบการเงินแบบไม่มีเงื่อนไข

งบการเงินปี 2554

ผู้สอบบัญชีได้เสนอรายงานการตรวจสอบงบการเงินแบบไม่มีเงื่อนไข แต่ได้ขอให้สังเกตหมายเหตุ

ประกอบงบการเงิน 2 ข้อ ดังนี้

1.  ผลกระทบจากการนำมาตรฐานการรายงานทางการเงินมาใช้เป็นครั้งแรก
    (หมายเหตุประกอบงบการเงินข้อ 6) ซึ่งมาตรฐานบัญชีใหม่ที่มีผลกระทบต่องบการเงินมีดังนี้

มาตรฐานการบัญชี ฉบับที่ 16 (ปรับปรุง 2552) เรื่อง ที่ดิน อาคารและอุปกรณ์
มาตรฐานฉบับนี้กำหนดให้กิจการต้องรับรู้

(ก) ต้นทุนการรื้อถอน การขนย้ายและการบูรณะสภาพของสินทรัพย์
ต้องถือเป็นต้นทุนของสินทรัพย์และอาจมีการคิดค่าเสื่อมราคาประจำปี

  (ข) การกำหนดค่าเสื่อมราคา
  ต้องพิจารณาแต่ละส่วนแยกต่างหากจากกันเมื่อแต่ละส่วนประกอบนั้นมีสาระสำคัญ

(ค) มูลค่าคงเหลือของที่ดิน อาคารและอุปกรณ์ ต้องมีการประมาณด้วยมูลค่าที่กิจการคาดว่า
จะได้รับในปัจจุบันจากสินทรัพย์นั้น
หากมีอายุและสภาพที่คาดว่าจะได้รับในปัจจุบันเมื่อสิ้นสุดอายุการให้ประโยชน์
นอกจากนี้ต้องมีการสอบทานมูลค่าคงเหลือและอายุการให้ประโยชน์อย่างน้อยทุกสิ้นปี

  การเปลี่ยนแปลงดังกล่าวถือปฏิบัติโดยวิธีเปลี่ยนทันทีตามที่กำหนดในวิธีปฏิบัติในช่วงเปลี่ยนแปลงของมาตรฐานฉบับปรับปรุงใหม่ดังกล่าว
  ยกเว้นการพิจารณาต้นทุนการรื้อถอน การขนย้ายและบูรณะสถานที่ซึ่งถือปฏิบัติโดยวิธีปรับย้อนหลัง

มาตรฐานการบัญชี ฉบับที่ 40 (ปรับปรุง 2552) เรื่อง อสังหาริมทรัพย์เพื่อการลงทุน
มาตรฐานฉบับนี้กำหนดให้กิจการเลือกบันทึกอสังหาริมทรัพย์เพื่อการลงทุนด้วยวิธีราคาทุน
(ต้องเปิดเผยมูลค่ายุติธรรมในหมายเหตุประกอบงบการเงิน) หรือด้วยวิธีมูลค่ายุติธรรม
ซึ่งการเปลี่ยนแปลงในมูลค่ายุติธรรมให้รับรู้ในงบกำไรขาดทุน
เดิมบริษัทฯบันทึกอสังหาริมทรัพย์เพื่อการลงทุนภายใต้รายการสินทรัพย์ไม่หมุนเวียนอื่น
ซึ่งแสดงตามวิธีราคาทุน
บริษัทฯได้เปลี่ยนแปลงนโยบายการบัญชีโดยจัดประเภทอสังหาริมทรัพย์เพื่อการลงทุนเป็นรายการแยกต่างหาก
และบันทึกด้วยวิธีราคาทุน

2.  ผลกระทบจากการเปลี่ยนนโยบายการบัญชี (หมายเหตุประกอบงบการเงินข้อ 7)

ในปี 2554
บริษัทฯได้เปลี่ยนแปลงนโยบายการบัญชีเกี่ยวกับการบันทึกบัญชีค่าเสื่อมราคาของสินทรัพย์ที่ตีราคาใหม่
จากวิธีการบันทึกบัญชีตามที่ประกาศโดยสภาวิชาชีพบัญชี ฉบับที่ 25/2549
ที่ให้บริษัทฯเลือกปฏิบัติโดยคำนวณค่าเสื่อมราคาที่ตัดไปสู่งบกำไรขาดทุนจากราคาต้นทุนเดิม
เป็นการคำนวณค่าเสื่อมราคาที่ตัดไปสู่งบกำไรขาดทุนจากราคาที่ตีใหม่
ทั้งนี้เพื่อให้เป็นไปตามมาตรฐานการบัญชีฉบับที่ 16 (ปรับปรุง 2552) เรื่อง ที่ดิน
อาคารและอุปกรณ์ เป็นผลทำให้บริษัทฯ ต้องปรับงบการเงินย้อนหลังปี 2553

คำอธิบายและการวิเคราะห์งบการเงินของฝ่ายจัดการ (MD&A) สำหรับปี 2556

ภาพรวม

บริษัท คริสเตียนีและนีลเส็น (ไทย) จำกัด (มหาชน)
ประกอบธุรกิจให้บริการรับเหมางานก่อสร้างทั่วไป รวมถึงงานออกแบบ จัดหา
ผลิตโครงสร้างเหล็กและรับเหมาติดตั้งงานระบบวิศวกรรมอย่างครบวงจร ทั้งภาครัฐและเอกชน

ในปี 2556 รายได้รวมของบริษัทมีจำนวน 9,044 ล้านบาท เพิ่มขึ้นจากจำนวน 7,310 ล้านบาทปี
2555 หรือเพิ่มขึ้นร้อยละ 24 โดยมีกำไรสุทธิก่อนภาษีเท่ากับ 435 ล้านบาท ฐานะการเงิน
ของบริษัทและบริษัทย่อย ณ วันที่ 31 ธันวาคม 2556 มียอดสินทรัพย์รวมเท่ากับ 5,602 ล้านบาท
หนี้สินรวม 3,423 ล้านบาท และส่วนของผู้ถือหุ้นรวมเท่ากับ 2,179 ล้านบาท
โดยมีข้อมูลที่สำคัญทางการเงินดังต่อไปนี้

[]

ผลการดำเนินงานของบริษัทฯและบริษัทย่อย

รายได้รวมและกำไรขั้นต้นจากการประกอบการ

รายได้จากงานก่อสร้างของบริษัทฯและบริษัทย่อย ในปี 2556 จำนวน 8,933 ล้านบาท
คิดเป็นร้อยละ 98.8 ของรายได้รวมจำนวน 9,044 ล้านบาท เพิ่มขึ้นจากปี 2555 เป็นจำนวน
1,664 ล้านบาท เทียบเท่าร้อยละ 22.89 ซึ่งสืบเนื่องจาก
บริษัทฯได้รับสัญญางานก่อสร้างเพิ่มมากขึ้นในปี 2556

กำไรขั้นต้นของปี 2556 ลดลงเท่ากับ 24 ล้านบาท หรือเทียบเท่าร้อยละ 3.7 ทั้งนี้
เนื่องจากการแข่งขันในการหาโครงการใหม่ๆ มีความรุนแรง ส่งผลให้มีการแข่งขันทางด้านราคาสูง
อย่างไรก็ดี อัตรากำไรขั้นต้นของบริษัทฯเป็นไปตามนโยบายที่กำหนดไว้คือประมาณร้อยละ 7

รายได้อื่น

รายได้อื่นของบริษัทฯและบริษัทย่อย ในปี 2556 เพิ่มขึ้นจากปี 2555 เป็นจำนวน 70 ล้านบาท
ซึ่งเกิดจาก บริษัทฯได้รับเงินคืนค่าภาษีเงินได้นิติบุคคลจำนวน 66 ล้านบาท
และมีรายได้อื่นจากประมาณการหนี้สินภาระค้ำประกันเป็นจำนวน 16 ล้านบาท อย่างไรก็ดี ในปี
2556 บริษัทฯ มีรายได้ดอกเบี้ยรับลดลงจากปี 2555 เป็นจำนวน 13 ล้านบาท

ต้นทุนงานก่อสร้าง

ต้นทุนที่สำคัญในงานก่อสร้างคือ วัสดุก่อสร้าง, ผู้รับเหมาช่วงและค่าแรง
ซึ่งต้นทุนดังกล่าวขึ้นอยู่กับสภาวะการตลาด สำหรับต้นทุนงานก่อสร้างของบริษัทฯ
และของบริษัทฯและบริษัทย่อย ในงบการเงินรวม ในปี 2556 มียอดเท่ากับ 8,313 ล้านบาท
เพิ่มขึ้นจากปี 2555 จำนวน 1,688 ล้านบาท เทียบเท่าร้อยละ 25.5
ซึ่งเพิ่มขึ้นตามสัดส่วนของรายได้จากกิจกรรมก่อสร้างที่เพิ่มขึ้น อย่างไรก็ตาม
บริษัทฯยังคงเพิ่มประสิทธิภาพในการบริหารโครงการก่อสร้างเพื่อลดต้นทุน
และเพิ่มประสิทธิภาพการก่อสร้างให้ดียิ่งขึ้น

ค่าใช้จ่ายในการบริหาร

ค่าใช้จ่ายในการบริหารสำหรับปี 2556 ในงบการเงินรวมมียอดเท่ากับ 289 ล้านบาท เพิ่มขึ้นจากปี
2555 จำนวน 60 ล้านบาทเทียบเท่าร้อยละ 26.2 โดยในปี 2555
ค่าใช้จ่ายในการบริหารมีจำนวน 229 ล้านบาท
ซึ่งส่วนใหญ่เกิดจากค่าใช้จ่ายทางด้านบุคลากรและค่าตอบแทนผู้บริหารเพิ่มขึ้นซึ่งสอดคล้องกับรายได้ที่เพิ่มขึ้น
และมีการตั้งสำรองการด้อยค่าของทรัพย์สินเพิ่มขึ้น

ค่าใช้จ่ายทางการเงิน

ค่าใช้จ่ายทางการเงินในปี 2556 มียอดเพิ่มขึ้นจากปี 2555 เป็นจำนวน 7 ล้านบาท
ซึ่งสืบเนื่องจากในปี 2556 บริษัทฯ
ได้กู้ยืมเงินระยะยาวจากสถาบันการเงินเพื่อก่อสร้างอาคารสำนักงานใหญ่แห่งใหม่เป็นจำนวน 179
ล้านบาท

ภาษีเงินได้นิติบุคคลสำหรับงวด

บริษัทฯ ไม่มีภาระภาษีเงินได้นิติบุคคลที่จะต้องนำส่งในงบการเงินของบริษัทและบริษัทย่อยสำหรับปี
2556 ทั้งนี้ เนื่องจากบริษัทมียอดค่าใช้จ่ายที่อนุญาตให้ถือเป็นรายจ่ายในการคำนวณภาษีปี 2556
มากกว่ากำไรสุทธิสำหรับปี และเนื่องจากการประกาศมาตรฐานการบัญชีฉบับที่ 12
ส่งผลให้บริษัทต้องรับรู้มูลค่าภาษีเงินได้ปัจจุบันตามจำนวนที่คาดว่าจะได้รับคืนจากกรมสรรพากรในอนาคต
จึงทำให้มียอดรายได้ภาษีเงินได้นิติบุคคลเป็นจำนวน 13 ล้านบาทในปี 2556

กำไรสุทธิ

กำไรสุทธิปี 2556 ในงบการเงินรวมมียอดเท่ากับ 448 ล้านบาท ลดลงเมื่อเทียบกับปี 2555
จำนวน 19 ล้านบาท หรือคิดเป็นร้อยละ 4 โดยมีปัจจัยหลัก
เนื่องจากต้นทุนงานก่อสร้างที่เพิ่มขึ้นตามที่กล่าวไว้แล้วข้างต้น ส่งผลให้กำไรขั้นต้นลดลง จำนวน 24
ล้านบาท ค่าใช้จ่ายในการบริหารเพิ่มขึ้น 60 ล้านบาท
และค่าใช้จ่ายทางการเงินเพิ่มขึ้นจากเงินกู้ยืมระยะยาวจำนวน 6 ล้านบาท อย่างไรก็ดี ในปี 2556
บริษัทฯมีรายได้อื่น ๆ เพิ่มขึ้นจำนวน 70
ล้านบาทซึ่งส่วนใหญ่เกิดจากการได้รับเงินคืนจากกรมสรรพากรเนื่องจากชนะคดีที่ถูกประเมินภาษีเงินได้นิติบุคคลไว้ตั้งแต่ปี
2545

[]

กำไรขาดทุนเบ็ดเสร็จ

ในงบกำไรขาดทุนเบ็ดเสร็จรวมแสดงผลกำไรเบ็ดเสร็จอื่นสำหรับปี 2556 เท่ากับ 27 ล้านบาท
สาเหตุหลัก เนื่องจากในปี 2556
บริษัทฯได้จัดให้มีการประเมินมูลค่าทรัพย์สินในส่วนของอาคารใหม่โดยผู้ประเมินอิสระ
ผลจากการประเมินทรัพย์สินดังกล่าวส่งผลให้มูลค่าอาคารเพิ่มขึ้นสุทธิจากภาษีเงินได้รอตัดบัญชีเป็นจำนวน
27 ล้านบาท วิเคราะห์ฐานะการเงิน

[]

สินทรัพย์รวม

สินทรัพย์รวมของบริษัทฯและบริษัทย่อยในงบการเงินรวม ณ สิ้นปี 2556 จำนวน 5,602 ล้านบาท
เพิ่มขึ้นจากปี 2555 เป็นจำนวน 935 ล้านบาท เทียบเท่าร้อยละ 20
โดยเพิ่มขึ้นจากสินทรัพย์หมุนเวียนเป็นจำนวน 575 ล้านบาท และสินทรัพย์ไม่หมุนเวียนเป็นจำนวน
361 ล้านบาท โดยมีสาเหตุหลักดังต่อไปนี้

สินทรัพย์หมุนเวียนเพิ่มขึ้นในอัตราร้อยละ 15
โดยหลักเกิดจากลูกหนี้ตามสัญญาก่อสร้างและงานระหว่างก่อสร้างเป็นจำนวน 754 ล้านบาท
ซึ่งเพิ่มขึ้นตามสัดส่วนรายได้งานก่อสร้างที่เพิ่มขึ้นร้อยละ 23 ตามที่กล่าวแล้วข้างต้น

ลูกหนี้ตามสัญญาก่อสร้างแยกตามอายุหนี้ที่คงค้างนับจากวันที่ถึงกำหนดชำระมีดังต่อไปนี้

[]

บริษัทฯมีลูกหนี้ตามสัญญาก่อสร้างแยกตามอายุหนี้เป็นจำนวน 1,140 ล้านบาท
โดยลูกหนี้ตามสัญญาก่อสร้างดังกล่าวส่วนใหญ่ร้อยละ 78.3 ของลูกหนี้ทั้งหมด
เป็นหนี้ที่ยังไม่ถึงกำหนดชำระและค้างชำระไม่เกิน 1 เดือน
ทั้งนี้บริษัทมีค่าเผื่อหนี้สงสัยจะสูญเป็นจำนวน 138 ล้านบาท คิดเป็นสัดส่วนร้อยละ 12
ของลูกหนี้ทั้งหมด

สินทรัพย์ไม่หมุนเวียนเพิ่มขึ้นเป็นจำนวน 360 ล้านบาท หรือเพิ่มขึ้นร้อยละ 40
สาเหตุหลักมาจากการลงทุนในทรัพย์สินถาวรเพิ่มขึ้น โดยในปี 2556
บริษัทฯได้ซื้อที่ดินที่ศรีราชาเพื่อขยายโรงงานประกอบเหล็กและบ้านพักพนักงาน
การสร้างศูนย์ฝึกอบรมที่ถนนนิมิตใหม่ อาคารระหว่างก่อสร้างของสำนักงานใหญ่แห่งใหม่ที่บางนา
และการซื้อเครื่องจักรและอุปกรณ์ก่อสร้างต่างๆ เพื่อรองรับงานก่อสร้างที่เพิ่มสูงขึ้น นอกจากนี้ ในปี
2556 บริษัทฯได้จัดให้มีการตีราคาอาคารใหม่โดยผู้ประเมินราคาอิสระ
ซึ่งผลจากการประเมินราคาได้แสดงมูลค่าอาคารเพิ่มขึ้น เป็นจำนวน 34 ล้านบาท
จากสาเหตุที่กล่าวแล้วส่งผลให้บริษัทมีมูลค่าที่ดิน อาคารและอุปกรณ์ เพิ่มขึ้นเป็นจำนวน 363
ล้านบาท หรือเพิ่มขึ้นในอัตราร้อยละ 68

หนี้สิน

[]

ในปี 2556 บริษัทมีเจ้าหนี้การค้า เจ้าหนี้อื่น และเงินรับล่วงหน้าจากลูกค้าเป็นจำนวน 2,655
ล้านบาท เพิ่มขึ้นจำนวน 560 ล้านบาท หรือเทียบเท่าร้อยละ 27
ซึ่งเพิ่มขึ้นตามสัดส่วนรายได้ที่เพิ่มขึ้น นอกจากนี้ บริษัทฯ
มีเงินกู้ยืมระยะยาวจากธนาคารเพิ่มขึ้นเป็นจำนวน 179 ล้านบาท
เพื่อใช้เป็นเงินทุนหมุนเวียนในการก่อสร้างอาคารสำนักงานใหญ่แห่งใหม่

ส่วนของผู้ถือหุ้น

[]

ส่วนของผู้ถือหุ้นของบริษัทฯ ณ วันที่ 31 ธันวาคม 2556 เท่ากับ 2,179 ล้านบาท เพิ่มขึ้นจากปี
2555 จำนวน 236 ล้านบาท เทียบเท่าร้อยละ 12.15
เนื่องจากบริษัทฯมีกำไรสุทธิจากผลการดำเนินงานในปี จำนวน 448 ล้านบาท
และรับรู้กำไรเบ็ดเสร็จอื่นจากส่วนเกินทุนจากการตีมูลค่าราคาอาคารเพิ่มจากผู้ประเมินราคาอิสระจำนวน
27 ล้านบาท กำไรจากการขายเงินลงทุนในบริษัทย่อยจำนวน 10 ล้านบาท
จ่ายปันผลระหว่างงวดจำนวน 261
ล้านบาทและรับรู้ส่วนได้เสียในการขายเงินลงทุนในบริษัทย่อยเป็นจำนวน 11 ล้านบาท

วิเคราะห์กระแสเงินสด

[]

เงินสดและรายการเทียบเท่าเงินสด ณ สิ้นปี 2556 มียอดเท่ากับ 98 ล้านบาท ลดลงจากปี 2555
จำนวน 199 ล้านบาท ทั้งนี้ เนื่องจากในปี 2556 บริษัทฯ ได้จ่ายซื้อที่ดิน
อาคารและอุปกรณ์เพิ่มขึ้นเพื่อรองรับการขยายธุรกิจในอนาคต
ส่งผลให้เงินสดสุทธิใช้ไปในกิจกรรมลงทุนเพิ่มขึ้นเป็นจำนวน 244 ล้านบาท อย่างไรก็ดี ในปี 2556
บริษัทมีเงินสดรับจากกิจกรรมดำเนินงานเพิ่มขึ้นเป็นจำนวน 122 ล้านบาท
และมีเงินกู้ยืมจากสถาบันการเงินเพิ่มขึ้นเป็นจำนวน 269 ล้านบาท
เพื่อใช้เป็นเงินทุนหมุนเวียนตามที่กล่าวแล้วข้างต้น และเงินสดปันผลจ่ายลดลงจากปี 2555
เป็นจำนวน 40 ล้านบาท ส่งผลให้เงินสดสุทธิได้มาจากกิจกรรมจัดหาเงินเพิ่มขึ้นเป็นจำนวน 321
ล้านบาท

สภาพคล่อง

[]

บริษัทฯ มีสภาพคล่องในระดับที่น่าพอใจ โดยในปี 2556
อัตราส่วนสภาพคล่องทางการเงินของบริษัทฯ ในงบการเงินรวมมีอัตราส่วนสภาพคล่องเท่ากับ 1.36
เท่า มีอัตราส่วนสภาพคล่องหมุนเร็วปี 2556 เท่ากับ 0.55 เท่า ลดลงเล็กน้อยเมื่อเทียบกับปี
2555 ทั้งนี้ เนื่องจากบริษัทฯมีเงินกู้ยืมระยะสั้นและเงินกู้ยืมระยะยาวซึ่งถึงกำหนดชำระภายใน 1 ปี
เพิ่มขึ้นเป็นจำนวน 106 ล้านบาท อย่างไรก็ดี
ความสามารถในการเก็บหนี้และระยะเวลาชำระหนี้เฉลี่ยใกล้เคียงกับปี 2555 คือ
ระยะเก็บหนี้เฉลี่ยประมาณ 72 วัน ซึ่งค่อนข้างดีสำหรับอุตสาหกรรมก่อสร้าง
และระยะเวลาชำระหนี้เฉลี่ยประมาณ 74 วัน
ซึ่งสอดคล้องกับนโยบายการจ่ายชำระหนี้ให้แก่เจ้าหนี้ของบริษัทฯ
ซึ่งจะช่วยให้บริษัทฯสามารถเจรจาต่อรองเงื่อนไขที่ดีกับเจ้าหนี้ได้